Ernst Bohachwał Rychtar
Ernst Bohachwał Rychtar (němsce Ernst Gottlob Richter; * 7. decembra 1767 w Nosaćicach, † 10. decembra 1848 runje tam) bě serbski ewangelski farar a nabožinski prócowar.
Narodźi so jako syn Nosačanskeho fararja Jana Rychtarja a studowaše kaž swój nan w Lipsku teologiju. Tam bě z čłonom Serbskeho prědarskeho towarstwa. Jako naslědnik nana skutkowaše po jeho smjerći w lěće 1802 hač do swójskeje smjerće w lěće 1848 w Nosaćicach jako farar.
Priwatnje rozwučowaše a přihotowaše młodźencow na gymnazij. W lěće 1826 wuda serbsku postilu, wobsahujo prědowanja Augusta Herrmanna Francka z Hale.
Žórło[wobdźěłać | žórłowy tekst wobdźěłać]
- Rudolf Kilank: Rychtar, Ernst Bohachwał. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 488
szl_Latn szl_Latn szl_Latn szl_Latn pol_Latn szl_Latn